बस से चलना है या रेल....। इससे पहले की मेरा सवाल पूरा होता उससे पहले ही मुझे जवाब मिल चुका था " जब वहाँ तक रेल जाती है तो रेल से ही चलेंगे, बस से क्यों ?" जब रेल से चलना तय हो गया तो अब अगला काम रेल में सीट आरक्षित (रिजर्वेशन) करना। ऑनलाइन देखा तो बहुत ही कम सीटे शेष थी। जल्दी से सीटे बुक कर ली। 8 मार्च को जाने की और 15 मार्च को वापस आने की। वैसे तो ये 7 दिन बहुत ही ज्यादा है केवल शिमला के लिए। लेकिन मैं इस बार की होली (13 मार्च) शिमला में ही बनाना चाहता था। इसलिए वापसी की तारीख 15 रखी गयी। बाद में जब घर वालो को पता चला की इस बार होली घर में नहीं बनेंगी तो उन्होंने अपनी नाराज़गी व्यक्त की। खासकर माता जी और पिता जी ने। इसलिए वहाँ से आने की तारीख 15 से बदलकर 12 मार्च कर ली गयी। यानी अब शिमला यात्रा 8 मार्च से 12 मार्च तक की हो गयी। 4 दिन भी यहाँ के लिए काफी है। इससे अब घरवाले भी खुश और घरवाली भी खुश।